Elhagyja Budapestet az Open Society Foundations (OSF). A Soros György által alapított intézmény deklarált célja az egyenlő esélyek, az igazságos elbírálás, a közegészségügy és a független média támogatása volt pályázati alapon.

A hírt a 444 vette észre, a Die Presse szerint Patrick Gaspard, a szervezet vezetője jelentette be csütörtökön, hogy elhagyják a magyar fővárost, azaz bezárják az itteni irodát, és Berlinbe költöznek. 1984 óta működtek Magyarországon, akkor írták alá ugyanis a Magyar Tudományos Akadémiával a budapesti Soros Alapítvány alapító szerződését.

A szervezet nem titkolt célja volt, hogy elősegítse Magyarország demokratikus átalakulását. Azóta nagyjából 400 millió dollárral támogatták a magyarokat, többek közt például hirtelen jött nagy ellenségüket, Orbán Viktort is. A budapesti irodának jelenleg száz alkalmazottja van a leírásuk szerint.